אידי פאלקו

אדית "אידי" פאלקו (באנגלית: Edith "Edie" Falco, נולדה ב-5 ביולי 1963) היא שחקנית קולנוע, טלוויזיה ותיאטרון אמריקאית, אשר ידועה בעיקר בזכות גילום כרמלה סופרנו בסדרה "הסופרנוס" (1999–2007) ברשת HBO, ובשל תפקידה בתור ג'קי פייטון בסדרה "האחות ג'קי" (2009–2015) של רשת שואוטיים. היא גם גילמה את הסוהרת דיאן וויטלסי (אנ') בדרמת הכלא "אוז" (1997–2000) של HBO.

עבודתה הקולנועית כוללת תפקידים ראשיים בסרט "Laws of Gravity" (1992); עבורו הייתה מועמדת לפרס אינדפנדנט ספיריט ובסרט "Judy Berlin" (1999). על תפקידה במחזה של ברודוויי "The House of Blue Leaves" משנת 2011, היא זכתה במועמדות לפרס טוני לשחקנית הטובה ביותר במחזה. בשנת 2017, היא גילמה את עורכת הדין לסלי אברמסון (אנ') בסדרה "חוק וסדר: פשע אמיתי" ברשת NBC.

פאלקו זכתה סך הכל בשני פרסי גלובוס הזהב (מתוך אחת עשרה מועמדויות) וארבעה פרסי אמי (מתוך ארבע עשרה מועמדויות).

 ביוגרפיה 
פאלקו נולדה בברוקלין, ניו יורק ב-5 ביולי 1963; בתם של ג'ודית אנדרסון, שחקנית, ושל פרנק פאלקו, מתופף ג'אז שעבד מאוחר יותר עבור משרד פרסום. יש לה שני אחים, ג'וזף ופול, ואחות אחת, רות. דודה הוא הסופר, המחזאי והמשורר אדוארד פאלקו (אנ').

מגיל ארבע, פאלקו גדלה בלונג איילנד, שם נדדה עם משפחתה להיקסוויל (אנ'), לאחר מכן לעיירה צפון בבל (אנ'), ולבסוף למערב אייסליפ (אנ'). בילדותה היא שיחקה בתיאטרון הרפרטוארי במזרח פרמינגדייל (אנ'), שם הופיעה גם אמה. משפחתה עברה בסופו של דבר להתגורר בכפר נורת'פורט (אנ'), הממוקם במישור החוף הצפוני של לונג איילנד, שם למדה בתיכון וגילמה את אלייזה דוליטל בהפקה מקומית של "גבירתי הנאווה" במהלך השנה האחרונה שלה.

פאלקו סיימה את לימודיה בתיכון נורת'פורט (אנ') ב-1981. לאחר מכן היא למדה בחוג למשחק באוניברסיטת המדינה של ניו יורק בפרצ'ס (אנ'), וסיימה את לימודיה ב-1986 עם תואר ראשון באומנויות יפות.

 קריירה 
ב-1994 שיחקה בקומדיה "קליעים מעל ברודוויי" של וודי אלן. ב-1995 התארחה בסדרת המשטרה " בתפקיד  קלי. ב-1996 שיחקה בסרט הקומדיה הטלוויזיוני של CBS "צמד בכותרות" לצד וודי אלן ושרה ג'סיקה פארקר. בשנת 1999 שיחקה בסרטו של סידני לומט "אהבה מקרית" בכיכובו של האריסון פורד.

בשנת 1997 החלה לשחק בסדרת הדרמה המתרחשת בכותלי בית סוהר "אוז", בתפקיד הסוהרת דיאן וויטלסי אשר מנהלת רומן עם טים מקמאנוס, מנהל אגף M "ברקת". את תפקידה זה גילמה עד לעונתה השלישית בתפקיד ראשי, ובעונה הרביעית שבה לתפקיד אורח. בשנה זו שיחקה בדרמת הפשע "צרות בפינה" בכיכובו של טוני גולדווין.

בשנת 1999 התפרסמה לקהל הרחב בשל תפקידה ככרמלה סופרנו בסדרת הדרמה המצליחה של HBO "הסופרנוס", כאשתו של טוני סופרנו למשך 6 עונות כאשר הפרק האחרון שודר ב-10 ביוני 2007. על תפקידה בסדרה הייתה מועמדת ל-6 פרסי אמי לשחקנית ראשית בסדרת דרמה מתוכם זכתה בשלושה פרסים לשנים (1999, 2001, 2003). הייתה גם מועמדת לפרס גלובוס הזהב לשחקנית הטובה ביותר בסדרת דרמה 7 פעמים מתוכם זכתה פעמיים לשנים (2000, 2003). זכתה גם למספר פרסים בפרס סטלייט ולפרס גילדת שחקני המסך.

בשנת 2002 שיחקה לצד אנג'לה באסט בסרט "סאנשיין סטייט". בשנת 2005 גילמה את ספרא בסרט "המופלא החדש", לצד מגי ג'ילנהול.

בשנת 2009 החלה לגלם את דמותה של ג'קי פייטון בסדרה הקומית "האחות ג'קי", אחות בבית חולים המכורה למשככי כאבים, למשך 7 עונות כאשר הפרק האחרון שודר ב-28 ביוני 2015. על תפקידה בסדרה זכתה פאלקו לפרס אמי לשחקנית ראשית בסדרה קומית לשנת 2010. הייתה גם מועמדת לפרס גלובוס לשחקנית הטובה ביותר בסדרת קומדיה או סדרה מוזיקלית לשנים 2010 ו-2011 ולפרס גילדת שחקני המסך לשחקנית הטובה ביותר בסדרה קומית באותן שנים.

בשנת 2010 שיחקה בסרט הדרמה העצמאי של אריק מנדלסון "3 Backyards" לצדם של אליאס קוטיז ואמבת' דייווידץ. בשנת 2013 שיחקה בסרט "האלים משתוללים", דרמה קומית בכיכובה של אליסיה סילברסטון.

בשנת 2016 גילמה את מילר בדרמה הקומית "הקומיקאי" בכיכובו של רוברט דה נירו. באותה השנה כיכבה בסדרת הרשת "הוראס ופיט" שיצר, כתב וביים לואי סי. קיי.

בשנת 2017 שיחקה בסרט הקולנוע "מייגן לוי", בסרט "בחוץ פנימה" ובסרט "Landline", לצד ג'ון טורטורו.

בשנת 2018 שיחקה בסרט הדרמה "ארץ ההרגלים היציבים", ובסרט "Viper Club" בכיכובה של סוזן סרנדון.

בשנת 2020 כיכבה בדרמת הפשע המשטרתית של רשת CBS "טומי" בתפקיד הראשי של אביגיל "טומי" תומאס, קצינה במשטרת לוס אנג'לס.

בשנת 2021 לוהקה לסרטו של ג'יימס קמרון "אווטאר: דרכם של המים"; סרט המשך לשובר הקופות משנת 2009, אשר יצא לאקרנים ברחבי ארצות הברית ב-16 בדצמבר 2022.

 חיים אישיים 
פאלקו היא בודהיסטית. היא אימצה בן ב-2005 ובת ב-2008.

ב-2003, פאלקו אובחנה כחולה בסרטן השד. היא בחרה שלא לפרסם את החדשות עד לשנה שלאחר מכן, לאחר החלמתה.

היא נאבקה באלכוהוליזם והחליטה להתפכח בתחילת שנות ה-90 לאחר "לילה אחד ספציפי של הוללות" בעזרת תוכנית שנים עשר הצעדים של אלכוהוליסטים אנונימיים. היא אמרה בראיון שהיה לה קשה להיות ליד הקאסט של "הסופרנוס", והצהירה, "הקאסט הזה, הם מאוד אוהבים לבלות ולחגוג. הם גורמים לזה להיראות כיף. וזה היה כיף. בשבילי!".

היא טבעונית ועבדה עם ארגון PETA על מספר פרויקטים, כולל הודעה לשירות הציבור הקוראת להורים להרחיק את ילדיהם מהקרקס. היא אמרה למגזין Parade, "אני מאמינה שזה הבסיס לכל דבר רע בחברה שלנו - אתה יכול להחזיר את זה לאכזריות לבעלי חיים. אם אין לך כבוד לחיים מכל סוג שהוא, זה יתבטא בדרכים ברורות יותר".

 פילמוגרפיה 
 קולנוע 
+שנהסרטתפקידהערות1987Sweet Lorraineקארן1989האמת שלא תיאמןג'ייןSidewalk Storiesאישה בכרכרה1990אמון הדדיפג קוגלין1991I Was on Marsנהגת מונית1992Laws of Gravityדניסמועמדת פרס אינדפנדנט ספיריט לשחקנית הטובה ביותר1993Riftבמאית קולנוע1994קליעים מעל ברודוויילורנה1995התמכרותג'יןBackfire!אמא1996Layin' Lowאנג'יThe Funeralדוברת האיחודBreathing RoomמרסיChildhood's Endפטי1997Hurricane Streetsג'ואנהפרטים אינטימייםחברה של אליסוןקופלנדברטהTrouble on the Cornerויויאן סטיוארטCost of Livingבילי1998Blind Lightדיאנה די-ביאנקואשת חיל מי ימצאפייגה1999Judy Berlinג'ודי ברליןStringerמפיקת טלוויזיהאהבה מקריתג'ניס2000Death of a DogאמאOvernight Sensationרכזת פסטיבל2002סאנשיין סטייטמרלי טמפלפרס סטלייט לשחקנית המשנה הטובה ביותר בסרט קולנוע2005The Girl from MondayשופטתThe Great New Wonderfulספרא פולסקיהשקטאוליביה דיר2006שקרים באפלהקארן קולוצ'י2010שלושה שכניםפגי2013האלים משתולליםארטמיס2016הקומיקאימילר2017Landlineפאט ג'ייקובסמייגן לויג'קי לויבחוץ פנימהקרול ביזליאני אוהבת אותך אבאפאולה2018Viper Clubשרלוטארץ ההרגלים היציביםהלנה האריס2022אווטאר: דרכם של המיםגנרלית פרנסיס ארדמור2023האימאאלאונור ויליאמסגן עדן של טעויותהסוכנתI'll Be Right Thereוונדהגם מפיקה בפועל2025אווטאר: אש ואפרגנרלית פרנסיס ארדמורההורותשרון

 טלוויזיה 
+שנהסדרהתפקידהערות1993 - 1995Lovingהאחות בקר19 פרקים1993 - 1997רצח מאדום לשחוראווה תורמן5 פרקים1993 - 1998חוק וסדרסאלי בל4 פרקים1995 - 1997רחובות ניו יורק (אנ')סמלת קלי3 פרקים1996צמד בכותרותקרולסרט טלוויזיה של CBS1997 - 2000אוזדיאן וויטלסי (אנ')תפקיד ראשי (עונות 1–3)
תפקיד אורח (עונה 4); 23 פרקים1999 - 2007הסופרנוסכרמלה סופרנותפקיד ראשי (6 עונות); 85 פרקים
פרס גלובוס הזהב לשחקנית הטובה ביותר בסדרת דרמה (1999, 2002; מתוך שבע מועמדויות)
פרס אמי לבידור בפריים טיים לשחקנית ראשית בסדרת דרמה (1999, 2001, 2003; מתוך שש מועמדויות)2000The Sightרוח רפאיםסרט טלוויזיה של FX Networks2001Jeniferאישה על כיסא גלגליםסרט טלוויזיה של CBS2004ויל וגרייסדיידרהפרק: "East Side Story"2007 - 2008רוק 30סלסטה קנינגהאם4 פרקים
מועמדת פרס אמי לבידור בפריים טיים לשחקנית אורחת בסדרת קומדיה (אנ') (2008)2009 - 2015האחות ג'קיג'קי פייטוןתפקיד ראשי (7 עונות); 80 פרקים
ארבע מועמדויות לפרס גלובוס הזהב לשחקנית הטובה ביותר בסדרת קומדיה או סדרה מוזיקלית
פרס אמי לבידור בפריים טיים לשחקנית ראשית בסדרת קומדיה (2010; מתוך שש מועמדויות)2016הוראס ופיטסילביה וויטלתפקיד ראשי; 10 פרקים2017חוק וסדר: פשע אמיתילסלי אברמסון (אנ')תפקיד ראשי; 8 פרקים
פרס אמי לבידור בפריים טיים לשחקנית ראשית במיני-סדרה או בסרט (אנ') (2018)2018אנימלססייקודיבוב; פרק: "Roachella"2020Tommyאביגיל "טומי" תומאסתפקיד ראשי; 12 פרקים
גם מפיקה בפועל2021סיפור פשע אמריקאי: מוניקה לוינסקיהילרי קלינטוןתפקיד ראשי; 10 פרקים2023 - הווהבאפקיס (אנ')איימי דיווידסוןתפקיד ראשי; 8 פרקים

 תיאטרון 
+שנהמחזהתפקידהערות1998Side ManטריClassic Stage Company, אוף ברודוויי
11 במרץ 1998 - 29 במרץ 19981999תיאטרון ג'ון גולדן (אנ'), ברודוויי
8 בינואר 1999 - יוני 19992002פרנקי וג'וני באור הירחפרנקיתיאטרון בלסקו (אנ'), ברודוויי
8 באוגוסט 2002 - 29 בדצמבר 20022004 - 2005לילה טוב, אמאג'סי קייטסתיאטרון ברנרד בי. ג'ייקובס (אנ'), ברודוויי
14 בנובמבר 2004 - 9 בינואר 20052010This Wide NightלורייןPlaywrights Horizons, אוף ברודוויי
8 במאי 2010 - 27 ביוני 20102011The House of Blue Leavesבננות עצבניותתיאטרון וולטר קר (אנ'), ברודוויי
25 באפריל 2011 - 25 ביוני 2011
מועמדת פרס טוני לשחקנית הטובה ביותר במחזה2013The Madridמרת'המרכז העיר ניו יורק (אנ')
5 בפברואר 2013 - 5 במאי 20132018The Trueדורותיאה "פולי" נונןAlice Griffin Jewel Box Theatre, אוף ברודוויי
12 באוקטובר 2018 - 28 באוקטובר 20182021Morning Sunצ'רלימרכז העיר ניו יורק (אנ')
12 באוקטובר 2021 - 29 בדצמבר 2021

קישורים חיצוניים

 פרופיל באתר הסופרנוס 
 ביוגרפיה באתר hollywood.com 




קטגוריה:שחקניות קולנוע וטלוויזיה אמריקאיות
קטגוריה:שחקניות תיאטרון אמריקאיות
קטגוריה:טבעוניות אמריקאיות
קטגוריה:בודהיסטים
קטגוריה:זוכי פרס גלובוס הזהב: טלוויזיה: שחקנית ראשית בדרמה
קטגוריה:זוכי אמי בפריים טיים: שחקנית ראשית בדרמה
קטגוריה:זוכי אמי בפריים טיים: שחקנית ראשית בקומדיה
קטגוריה:זוכי פרס גילדת שחקני המסך - שחקנים
קטגוריה:בוגרות אוניברסיטת המדינה של ניו יורק בפרצ'ס
קטגוריה:בוגרי אוניברסיטת המדינה של ניו יורק בפרצ'ס
קטגוריה:אישים זוכי פרסי איגוד מבקרי הקולנוע של לוס אנג'לס
קטגוריה:אמריקאיות שנולדו ב-1963
קטגוריה:אמריקאים שנולדו ב-1963